CELEX: 22009D0060
Language: lv
Date: 2009-05-29 00:00:00
Title: EEZ Apvienotās komitejas lēmums Nr. 60/2009 ( 2009. gada 29. maijs ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

3.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 232/11
            
         
      EEZ APVIENOTĀS KOMITEJAS LĒMUMS
   
   Nr. 60/2009
   (2009. gada 29. maijs),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma II pielikums ir grozīts ar EEZ Apvienotās komitejas 2009. gada 17. marta Lēmumu Nr. 27/2009 (1).
            
         
               (2)
            
            
               Līgumā jāiekļauj Komisijas 2006. gada 19. decembra Regula (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (2). Ir lietderīgi ļaut Norvēģijai un Īslandei saglabāt zemāku maksimālo dioksīnu un furānu, kā arī dioksīnu tipa polihlordifenilu (PCB) līmeni, kas noteikts to tiesību aktos, kuri pieņemti, ņemot vērā sabiedrības veselību.
            
         
               (3)
            
            
               Līgumā jāiekļauj Komisijas 2007. gada 28. septembra Regula (EK) Nr. 1126/2007, ar kuru groza Regulu (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos attiecībā uz Fusarium toksīniem kukurūzā un kukurūzas produktos (3).
            
         
               (4)
            
            
               Līgumā jāiekļauj Komisijas 2008. gada 2. jūlija Regula (EK) Nr. 629/2008, ar kuru groza Regulu (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (4).
            
         
               (5)
            
            
               Ar Regulu (EK) Nr. 1881/2006 atceļ Komisijas Regulu (EK) Nr. 466/2001 (5), kas iekļauta Līgumā un kas tādējādi ir jāatceļ saskaņā ar Līgumu.
            
         
               (6)
            
            
               Šis lēmums neattiecas uz Lihtenšteinu,
            
         IR NOLĒMUSI ŠĀDI.
   1. pants
   Līguma II pielikuma XII nodaļu groza šādi.
   
               1.
            
            
               Svītro 54.zn punkta (Komisijas Regula (EK) Nr. 466/2001) tekstu.
            
         
               2.
            
            
               Aiz 54.zzzy punkta (Komisijas Direktīva 2008/60/EK) iekļauj šādu punktu:
               
                           “54.zzzz
                        
                        
                           
                              32006 R 1881: Komisijas 2006. gada 19. decembra Regula (EK) Nr. 1881/2006 (OV L 364, 20.12.2006., 5. lpp.), kurā labojumi izdarīti ar:
                           
                                       —
                                    
                                    
                                       
                                          32007 R 1126: Komisijas 2007. gada 28. septembra Regulu (EK) Nr. 1126/2007 (OV L 255, 29.9.2007., 14. lpp.),
                                    
                                 
                                       —
                                    
                                    
                                       
                                          32008 R 0629: Komisijas 2008. gada 2. jūlija Regulu (EK) Nr. 629/2008 (OV L 173, 3.7.2008., 6. lpp.).
                                    
                                 Regulas noteikumus, piemērojot šo nolīgumu, lasa ar turpmāk minētajiem pielāgojumiem.
                           Regulas 1. pantā iekļauj šādu tekstu:
                           “Attiecībā uz maksimālo dioksīnu un furānu, kā arī dioksīnu tipa polihlordifenilu (PCB) līmeni jūras dzīvnieku eļļā, Īslande un Norvēģija var saglabāt maksimālo dioksīnu un furānu, kā arī dioksīnu tipa polihlordifenilu (PCB)(WHO-PCDD/F-PCB-TEQ) koncentrāciju taukos 5 pg/g apmērā.””
                        
                     
         2. pants
   Regulu (EK) Nr. 1881/2006, 1126/2007 un 629/2008 teksti īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentiski.
   3. pants
   Šis lēmums stājas spēkā 2009. gada 30. maijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (6).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ papildinājumā.
   
      Briselē, 2009. gada 29. maijā
      
         
            EEZ Apvienotās komitejas vārdā –
         
         
            priekšsēdētājs
         
         Alan SEATER
         
      
   
   
      (1)  OV L 130, 28.5.2009., 19. lpp.
   
   
      (2)  OV L 364, 20.12.2006., 5. lpp.
   
   
      (3)  OV L 255, 29.9.2007., 14. lpp.
   
   
      (4)  OV L 173, 3.7.2008., 6. lpp.
   
   
      (5)  OV L 77, 16.3.2001., 1. lpp.
   
   
      (6)  Konstitucionālās prasības nav norādītas.